**Børn, unge og science – Vejledning til modningspuljen Grønnere EUD**

VILLUM Fonden har åbnet for en modningspulje, hvor erhvervsskoler, der udbyder uddannelser indenfor de to hovedområder Teknologi, byggeri og transport, samt Fødevarer, jordbrug og oplevelser kan søge om støtte til at modne projektideer og samarbejder for Grønnere EUD med henblik på senere at søge hovedpuljen.

Det kan både være erhvervsskoler der ønsker at komme i gang med den grønne omstilling eller skoler, der allerede der er langt med den grønne omstilling inden for nogle af erhvervsuddannelserne og som ønsker at udbrede en allerede eksisterende indsats til nye EUD-områder.

**Der kan søges op til 300.000 kr. til:**

* at udvikle og modne projekter
* at engagere projektledere og undervisere mfl.
* at udvikle samarbejde med fx virksomheder i branchen, faglige udvalg læresteder og andre relevante aktører og videnspersoner
* at afdække fx udviklingsbehov, kompetencedækning osv. på uddannelserne

**Hvad vægter vi?**

* at der er opbakning til projektet
* at I beskriver, hvordan I ønsker at udvikle udvalgte uddannelser i en mere grøn og bæredygtig retning
* at I begrunder, hvorfor I har brug for støtte til projektudviklingen
* at I gør rede for hvilken form for støtte I har brug for

Inden I indsender en ansøgning, skal I sikre jer, at jeres projekt falder indenfor puljens rammer. I kan læse mere om dette på fondens hjemmeside: *indsæt link til opslag for hovedpuljen*

**Ansøgningsfrist:**

Der er ansøgningsfrist mandag den 15. august 2024 kl. 12.00. Der forventes bevillinger ultimo december 2024. Der støttes som hovedregel ikke udgifter afholdt før bevilling.

Der er ingen garanti for, at skoler, der har modtaget en modningsbevilling, efterfølgende får bevilling til et projekt. Hvis I når frem til, at I gerne vil søge til et hovedprojekt, kan I søge i 2025 på linje med andre ansøgere.

I er altid velkomne til at kontakte os i Børn, unge og science for rådgivning.

**Indhold af- og gode råd til ansøgningen**

**Ansøgningen format:**

* Ansøgningen uploades i PDF-format via vores elektroniske ansøgningsportal. Hvor I også kan hente en ansøgningsskabelon: *indsæt link til ansøgerportal*
* Ansøgningen må maksimalt fylde fem sider ekskl. bilag. Indsæt ikke links i ansøgning og bilag.
* Bilagene til ansøgningen uploades sammen med ansøgningen.

Følgende bilag skal følge ansøgningen:

* CV for projektledere og eventuelle ansvarlige samarbejdspartnere i projektet
* Projektets budget (hvis det ikke indgår i selve ansøgningen)

 Følgende bilag kan følge ansøgningen.

* Bilag, der kan uddybe ansøgningen. Det kan fx være mere konkrete og uddybende beskrivelser af aktiviteterne, mere detaljerede budgetter.
* Materiale, der kort beskriver jeres organisation, og hvilke relevante projekter I ellers har arbejdet med.